Fynske Antifascister var i 1990'erne aktive omkring solidaritets- og oplysningsarbejde vedrørende den dødsdømte Mumia Abu-Jamal og de anklagede aktivister i den berømte McLibel-sag i England. Gruppen arrangerede også transport til demonstrationerne og blokaderne mod den årlige Rudolf Hess-march, som det nazistiske DNSB arrangerede i Greve, og har været medarrangør af de årlige krystalnats-demonstrationer i Odense.